Χριστιανός, Διάδοχος της Δανίας

Ο **Χριστιανός, Διάδοχος της Δανίας, Κόμης του Μονπεζά** (γεννημένος *Χριστιανός Βάλντεμαρ Ερρίκος Ιωάννης*, δανικά: *Christian Valdemar Henri John*, 15 Οκτωβρίου 2005) είναι μέλος της βασιλικής οικογένειας της Δανίας και ο Διάδοχος του Θρόνου της Δανίας. Είναι ο μεγαλύτερος γιος του Βασιλιά Φρειδερίκου Ι΄ της Δανίας και της Βασιλικής συζύγου Μαίρης.

## Πρώιμα χρόνια
Ο Πρίγκιπας Χριστιανός γεννήθηκε στις 15 Οκτωβρίου 2005 στο Rigshospitalet (Πανεπιστημιακό Νοσοκομείο της Κοπεγχάγης) στην Κοπεγχάγη και βαφτίστηκε Χριστιανός Λουθηρανός στις 21 Ιανουαρίου 2006 στο παρεκκλήσι του παλατιού Κρίστιανσμποργκ από τον επίσκοπο της Εκκλησίας της Δανίας, Έρικ Νόρμαν Σνένσεν. νονοί του είναι ο θείος του από τον πατέρα του, πρίγκιπας Ιωακείμ της Δανίας, η θεία του, Τζέιν Στέφενς, ο πρώτος ξάδερφος του πατέρα του, Παύλος, τέως Διάδοχος της Ελλάδας ο διάδοχος Χάακον της Νορβηγίας  και η σύζυγός του Μέτε-Μάριτ, η Βικτώρια, Διάδοχος της Σουηδίας και δύο φίλοι των γονέων του. Ονομάστηκε Χριστιανός Βάλντεμαρ Ερρίκος Ιωάννης, συνεχίζοντας τη δανική βασιλική παράδοση της εναλλαγής μεταξύ των ονομάτων Χριστιανός και Φρειδερίκος σε ευθεία γραμμή. Έλαβε πολλά δώρα με την ευκαιρία της βάπτισής του, συμπεριλαμβανομένου ενός πόνι που ονομάζεται Flikflak από το Folketing, το Κοινοβούλιο της Δανίας.

Στις 11 Σεπτεμβρίου 2006, ο Περ Στιγκ Μόλλερ, υπουργός Εξωτερικών της Δανίας, έγραψε και υπέγραψε επίσημα ένα χειρόγραφο έγγραφο που επιβεβαίωνε τη θέση του πρίγκιπα Χριστιανού στη γραμμή της διαδοχής. Το πλήρες όνομα του πρίγκιπα, οι ημερομηνίες γέννησης και βάπτισής του και τα ονόματα των νονών του καταγράφηκαν όπως υπαγορεύτηκαν από τον Βασιλικό Νόμο του 1799.

## Διάδοχος της Δανίας
Ο Χριστιανός είναι ο πρώτος στη σειρά για τον θρόνο της Δανίας και το μεγαλύτερο παιδί του βασιλιά Φρειδερίκου Ι΄. Από τον 16ο αιώνα, οι πρωτότοκοι γιοι Δανών μοναρχών ονομάζονται παραδοσιακά εναλλάξ Φρειδερίκος και Χριστιανός.

Η γιαγιά του, η βασίλισσα Μαργαρίτα Β΄, ανακοίνωσε την εκκρεμότητα της παραίτησής της σε ζωντανή τηλεοπτική μετάδοση, στην ομιλία της, την παραμονή της Πρωτοχρονιάς στις 31 Δεκεμβρίου 2023. Στις 14 Ιανουαρίου 2024, ο πρίγκιπας Χριστιανός, η βασίλισσα και ο διάδοχος του θρόνου Φρειδερίκος συμμετείχαν σε μια συνεδρίαση του Συμβουλίου της Επικρατείας, με παρόντες τους υπουργούς και το συμβούλιο των υφυπουργών. Τη στιγμή που η Βασίλισσα υπέγραψε την δήλωση της παραίτησής της, ο διάδοχος του θρόνου Φρειδερίκος, προσχώρησε στο θρόνο της Δανίας ως "Βασιλιάς Φρειδερίκος Ι΄". 

### Τίτλοι και προσφωνήσεις
Ο Χριστιανός ήταν αρχικά γνωστός ως «Η Αυτού Βασιλική Υψηλότητα Πρίγκιπας Χριστιανός της Δανίας». Στις 29 Απριλίου 2008, η γιαγιά του Μαργαρίτα Β΄ δημιούργησε τον τίτλο Κόμης του Μονπεζά για τους αρσενικούς απογόνους της και ο Χριστιανός έγινε επομένως γνωστός ως «Η Αυτού Βασιλική Υψηλότητα Πρίγκιπας Χριστιανός της Δανίας, Κόμης του Μονπεζά». Από την άνοδο του πατέρα του Φρειδερίκου Ι΄ στο θρόνο, στις 14 Ιανουαρίου 2024, ο Χριστιανός τιτλοφορείται «Η Αυτού Βασιλική Υψηλότητα ο Διάδοχος Πρίγκιπας, Πρίγκιπας της Δανίας, Κόμης του Μονπεζά».

#### Μετάλλια και παράσημα
*  15 Οκτωβρίου 2023: Ιππότης του Τάγματος του Ελέφαντα (RE)
*  11 Ιουνίου 2009: Μετάλλιο για τα 75α γενέθλια του πρίγκιπα συζύγου Ερρίκου 
*  16 Απριλίου 2010: Μετάλλιο για τα 70α γενέθλια της Βασίλισσας Μαργαρίτας Β΄
*  14 Ιανουαρίου 2012: Μετάλλιο Ιωβηλαίου Ρουμπίνι της Βασίλισσας Μαργαρίτας Β΄
*  16 Απριλίου 2015: Μετάλλιο για τα 75α γενέθλια της βασίλισσας Μαργαρίτας Β΄
*  10 Ιουνίου 2017: Χρυσό Μετάλλιο Επετείου Γάμου της Βασίλισσας Μαργαρίτας Β΄ και του Πρίγκιπα Ερρίκου
*  11 Ιουνίου 2018: Αναμνηστικό Μετάλλιο του Πρίγκιπα Ερρίκου
*  16 Απριλίου 2020: Μετάλλιο για τα 80α γενέθλια της βασίλισσας Μαργαρίτας Β΄
*  14 Ιανουαρίου 2022: Χρυσό Ιωβηλαίο Μετάλλιο της Βασίλισσας Μαργαρίτας Β΄
#### Τιμές άλλων κρατών
* :
**  15 Οκτωβρίου 2023: Μεγαλόσταυρος του Βασιλικού Νορβηγικού Τάγματος του Αγίου Ολάβ

#### Άλλες τιμές
Το 2006 η Scandinavian Airlines βρισκόταν στη διαδικασία αγοράς νέων αεροσκαφών Airbus A319 και προς τιμήν του Χριστιανού το πρώτο από αυτά, που παραδόθηκε στις 8 Αυγούστου 2006, ονομάστηκε *Christian Valdemar Viking*.

## Πρόγονοι

## Παραπομπές


## Εξωτερικοί σύνδεσμοι
* Official website of the Danish royal family

|-

Κατηγορία:Πρίγκιπες της Δανίας
Κατηγορία:Οίκος του Γκλύξμπουργκ
Κατηγορία:Διάδοχοι της Δανίας